CELEX: E2001P0001
Language: da
Date: 2001-01-11 00:00:00
Title: Forelagt EFTA-Domstolen til rådgivende udtalelse af Héraðsdómur Reykjavíkur (Reykjavík byret) i sagen Hörður Einarsson mod Republikken Island (Sag E-1/01)

Vigtig juridisk meddelelse

|

E2001P0001

Forelagt EFTA-Domstolen til rådgivende udtalelse af Héraðsdómur Reykjavíkur (Reykjavík byret) i sagen Hörður Einarsson mod Republikken Island (Sag E-1/01)  

EF-Tidende nr. C 164 af 07/06/2001 s. 0008 - 0008

Forelagt EFTA-Domstolen til rådgivende udtalelse af Héraðsdómur Reykjavíkur (Reykjavík byret) i sagen Hörður Einarsson mod Republikken Island(Sag E-1/01)(2001/C 164/06)Héraðsdómur Reykjavíkur (Reykjavík byret) har sendt en anmodning til EFTA-Domstolen, modtaget af domstolen den 11. januar 2001, om en rådgivende udtalelse i sagen Hörður Einarsson mod Republikken Island vedrørende følgende spørgsmål:1. Er det foreneligt med EØS-retten, navnlig EØS-aftalens artikel 10 og 14 eller efter omstændighederne artikel 4, at der i henhold til islandsk lov pålægges bøger en merværdiafgift (moms), som er højere for bøger skrevet på fremmedsprog (24,5 %) end for bøger skrevet på islandsk (14 %), når bøger på islandsk i almindelighed udgives i Island, mens bøger på andre sprog i almindelighed udgives i andre lande, herunder andre EØS-lande?2. Navnlig a) skal EØS-aftalens artikel 14 forstås således, at bøger på islandsk og bøger på andre sprog må anses for lignende varer i bestemmelsens forstand, eller b) må det antages, at anvendelsen af forskellige afgiftssatser for bøger alt efter sprog, som beskrevet ovenfor, indirekte kan beskytte indenlandsk fremstilling af bøger?3. Kan de islandske myndigheders ønske om at styrke det islandske sprog ved hjælp af en lavere momssats for bøger på islandsk berettige de anvendte forskellige momssatser?4. Er Islands ret til at vedtage egne momsregler til hinder for, at EØS-regler, navnlig EØS-aftalens artikel 10 og 14, anvendes i denne sag?5. Hvis bestemmelserne om merværdiafgift på bøger på grundlag af svarene på ovennævnte spørgsmål er i strid med EØS-aftalen, indeholder EØS-aftalen eller afledt ret da bestemmelser der regulerer konflikter mellem national ret og bestemmelser i henhold til EØS-aftalen?